מערכת שיפור האיכות של EFMD

ממוזער|מספר בתי ספר ברחבי העולם עם הסמכה יחידה, כפולה ומשולשת של AACSB-AMBA-EQUIS נכון לשנת 2023
ממוזער|היקף ההסמכות של בתי ספר למנהל עסקים עבור AACSB, EQUIS ו-AMBA
מערכת שיפור האיכות של EFMD (EQUIS) היא הסמכה של בתי ספר לעסקים המנוהלת על ידי הקרן האירופית לפיתוח ניהול  (EFMD) שבסיסה בבריסל. ההסמכה מוענקת למוסדות להשכלה גבוהה בתחומי ניהול ומנהל עסקים, ונחשבת לאחת משלוש ההסמכות המרכיבות את "כתר המשלוש" .

נכון לספטמבר 2025, EQUIS אישרה 228 מוסדות ב-45 מדינות ברחבי העולם. בשנת 2022, EQUIS השעתה את כל מוסדות ההשכלה הגבוהה ברוסיה מדירוגה.

 היסטוריה 
EQUIS הוקמה בשנת 1997 על ידי הקרן האירופית לפיתוח ניהול (EFMD) כמסגרת להעלאת הסטנדרטים בחינוך העסקי והניהולי. בשנת 1995, EFMD הקימה את קבוצת EQUAL (European Quality Link), המורכבת מאיגודי חינוך ניהולי לאומיים ממספר מדינות אירופאיות, כדי להעריך את היתכנות פיתוחה של מערכת הסמכה ולהגדיר את היקפה. היוזמה שנוצרה, EQUIS, תוכננה לא רק כתהליך הסמכה אלא גם כפלטפורמה לשיפור מתמיד ולמידה הדדית בין מוסדות.

מלכתחילה, מאפייני EQUIS כללו דגש על קשרים בין בתי ספר לעסקים לעולם התאגידי, המשקפים את החברות האקדמית והתאגידית המשולבת של EFMD, וגישה שיתופית שעודדה מוסדות בעלי חוזקות שונות לשתף שיטות עבודה ולשפר את האיכות באופן קולקטיבי. במהלך השנים, EQUIS הרחיבה את המיקוד שלה באינטרנציונליזציה. בשנות ה-90, היא התמקדה בעיקר בתוכניות ניידות סטודנטים, ומאוחר יותר כללה שותפויות מוסדיות עמוקות יותר ושיתופי פעולה אסטרטגיים ברחבי העולם.

EQUIS התפתחה למערכת הסמכה עולמית המדגישה סטנדרטים אקדמיים גבוהים, רלוונטיות תאגידית, בינלאומיות ושיפור מתמיד בחינוך הניהולי.

 מטרת ההסמכה 
ההסמכה מוענקת לבתי ספר למנהל עסקים על סמך איכות כללית. התהליך מתחשב גם ברמת הבינלאומיות של בית הספר למנהל עסקים, שאינה דרישה מחמירה להסמכה על ידי שני גופי ההסמכה הבינלאומיים הגדולים האחרים: AACSB  ו-AMBA.

הסמכת EQUIS מוענקת על סמך סקירה מוסדית רחבה הבוחנת את האיכות הכוללת של בית ספר למנהל עסקים. מסגרת ההערכה מכסה ממשל ואסטרטגיה, היצע התוכניות, גוף הסטודנטים, כישורי סגל, פעילויות מחקר ותרומתו של בית הספר לקהילה הרחבה יותר. בנוסף לבינלאומיות, היא שמה דגש מיוחד על תחומים כגון קשרים עם הפרקטיקה התאגידית, ושילוב של אתיקה, אחריות וקיימות בפעילויות בית הספר. התהליך נועד להעריך הן קפדנות אקדמית והן רלוונטיות מעשית, תוך שימת לב לאופן שבו המוסד מפגין שיפור מתמיד ושומר על איכות בכל פעילותו. כל בתי הספר למנהל עסקים המוסמכים במלואם על יד EQUIS שהגישו בקשה להסמכת AACSB  הצליחו, מה שלא היה המקרה בכיוון ההפוך.

הסמכת EQUIS מוענקת לשלוש שנים (עם דוחות התקדמות שנתיים על תחומי השיפור הנדרשים) או לחמש שנים (עם דוח התקדמות אמצע טווח על יעדי הפיתוח).

 תהליך ההסמכה 
הסמכת EQUIS כרוכה בסקירה מוסדית מובנית ורב-שלבית המבוצעת על ידי EFMD. התהליך מתחיל בהערכה עצמית, שבמהלכה בית הספר עורך דוח הערכה עצמית התואם את עשרת הפרקים של הסטנדרטים והקריטריונים של EQUIS. ייתכן שקדמה לכך תמיכה ייעוצית אופציונלית של מומחי EFMD לשיפור המוכנות. לאחר מכן, נערכה ביקורת עמיתים על ידי צוות של מעריכים בינלאומיים, אשר מעריכים את עמידת המוסד בממדי האיכות של EQUIS ומגישים את ממצאיהם בדוח ביקורת עמיתים. הדוח, הכולל המלצה בנוגע להסמכה, מועבר למועצת ההסמכה, אשר מעניקה הסמכה לחמש שנים, לשלוש שנים או ללא הסמכה כלל. לאחר ההסמכה, בית הספר צפוי לשאוף לשיפור מתמשך, עם סקירת אמצע טווח עבור הסמכות לחמש שנים או דוחות התקדמות שנתיים עבור הסמכות לשלוש שנים.

 בישראל 
בישראל המוסד היחיד שזכה להסמכה זו היא הפקולטה לניהול ע"ש גילפורד גלייזר של אונברסיטת בן גוריות בנגב.

 ראו גם 
 איגוד בוגרי ה-MBA

 קישורים חיצוניים 


 הערות שוליים 

קטגוריה:אוניברסיטאות ומכללות